CELEX: 32009D0126
Language: sk
Date: 2009-02-13 00:00:00
Title: 2009/126/ES: Rozhodnutie Komisie z  13. februára 2009 o finančnom príspevku Spoločenstva na program boja proti organizmom škodlivým pre rastliny a rastlinné výrobky vo francúzskych zámorských departmánoch na rok 2009 [oznámené pod číslom K(2009) 801]

14.2.2009   
            
            
               SK
            
            
               Úradný vestník Európskej únie
            
            
               L 44/79
            
         
      ROZHODNUTIE KOMISIE
   
   z 13. februára 2009
   o finančnom príspevku Spoločenstva na program boja proti organizmom škodlivým pre rastliny a rastlinné výrobky vo francúzskych zámorských departmánoch na rok 2009
   [oznámené pod číslom K(2009) 801]
   (Iba francúzske znenie je autentické)
   (2009/126/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 247/2006 z 30. januára 2006 o osobitných opatreniach v oblasti poľnohospodárstva v najvzdialenejších regiónoch Únie (1), a najmä na jeho článok 17 ods. 3 prvý pododsek prvú vetu,
   keďže:
   
               (1)
            
            
               Podmienky pestovania vo francúzskych zámorských departmánoch si vyžadujú osobitné opatrenia týkajúce sa rastlinnej výroby. Tieto opatrenia zahŕňajú nákladné fytosanitárne opatrenia.
            
         
               (2)
            
            
               Rozhodnutím Komisie 2007/609/ES z 10. septembra 2007 o stanovení opatrení oprávnených na financovanie Spoločenstva v rámci programov boja proti organizmom škodlivým pre rastliny alebo rastlinné výrobky vo francúzskych zámorských departmánoch, na Azorách a na Madeire (2) sa stanovujú opatrenia oprávnené na financovanie Spoločenstva v rámci programov boja proti organizmom škodlivým pre rastliny a rastlinné výrobky vo francúzskych zámorských departmánoch, na Azorách a na Madeire.
            
         
               (3)
            
            
               Francúzske orgány predložili Komisii program fytosanitárnych opatrení vo francúzskych zámorských departmánoch na rok 2009. V tomto programe sa spresňujú ciele, ktoré sa majú dosiahnuť, očakávané výsledky, opatrenia, ktoré sa majú realizovať, ich trvanie, ako aj ich náklady s cieľom možného finančného príspevku Spoločenstva. Opatrenia stanovené v tomto programe spĺňajú požiadavky rozhodnutia 2007/609/ES.
            
         
               (4)
            
            
               Podľa článku 3 ods. 2 písm. a) nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (3) sa fytosanitárne činnosti majú financovať prostredníctvom Európskeho poľnohospodárskeho záručného fondu. Na finančnú kontrolu týchto opatrení sa vzťahujú články 9, 36 a 37 uvedeného nariadenia.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Týmto sa schvaľuje finančný príspevok Spoločenstva Francúzsku na oficiálny program boja proti organizmom škodlivým pre rastliny a rastlinné výrobky vo francúzskych zámorských departmánoch na rok 2009 podľa časti A prílohy.
   Príspevok nesmie prekročiť 60 % celkových oprávnených výdavkov podľa časti B prílohy a môže predstavovať maximálne 246 660 EUR (bez DPH).
   Článok 2
   1.   Záloha vo výške 100 000 EUR sa vyplatí do 60 dní od prijatia žiadosti Francúzska o platbu.
   2.   Zostatok finančného príspevku sa vyplatí, ak bude Komisii najneskôr do 15. marca 2010 predložená záverečná správa o realizácii programu v elektronickej podobe.
   Táto správa musí obsahovať:
   
               a)
            
            
               stručné technické hodnotenie celého programu vrátane stupňa dosiahnutia fyzických a kvalitatívnych cieľov a dosiahnutého pokroku a hodnotenie priameho fytosanitárneho a hospodárskeho vplyvu a
            
         
               b)
            
            
               výkaz o skutočných výdavkoch v členení podľa čiastkových programov a podľa opatrení.
            
         3.   Pokiaľ ide o predbežné členenie rozpočtu uvedené v časti B prílohy, Francúzsko môže prerozdeliť financovanie rôznych opatrení v rovnakom čiastkovom programe do výšky 15 % príspevku Spoločenstva na tento čiastkový program, ak sa neprekročí celková suma oprávnených nákladov plánovaných v programe a ak sa tým neohrozia hlavné ciele programu.
   O všetkých rozhodnutiach týkajúcich sa prerozdelenia informuje Komisiu.
   Článok 3
   Toto rozhodnutie sa uplatňuje od 1. januára 2009.
   Článok 4
   Toto rozhodnutie je určené Francúzskej republike.
   
      V Bruseli 13. februára 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 42, 14.2.2006, s. 1.
   
      (2)  Ú. v. EÚ L 242, 15.9.2007, s. 20.
   
      (3)  Ú. v. EÚ L 209, 11.8.2005, s. 1.
   
      PRÍLOHA
      Program a predbežné členenie rozpočtu na rok 2009
      Časť A
      Program
      Program pozostáva zo štyroch čiastkových programov:
      
                  1.
               
               
                  čiastkový program pre francúzske zámorské departmány (Inter-DOM):
                  
                              a)
                           
                           
                              opatrenie 1.1: vývoj metód zisťovania škodlivých organizmov založených na kvantitatívnej polymerázovej reťazovej reakcii (PCR);
                           
                        
                              b)
                           
                           
                              opatrenie 1.2: podpora prenosu materiálu citrusov;
                           
                        
            
                  2.
               
               
                  čiastkový program pre departmán Martinik:
                  
                              a)
                           
                           
                              opatrenie 2.1: fytosanitárne prieskumy a zavedenie nástrojov na integrované riadenie záležitostí týkajúcich sa zdravia rastlín;
                           
                        
            
                  3.
               
               
                  čiastkový program pre departmán Guyana:
                  
                              a)
                           
                           
                              opatrenie 3.1: správa poľnohospodárskeho fytosanitárneho systému včasného varovania v oblasti pestovania ryže;
                           
                        
            
                  4.
               
               
                  čiastkový program pre departmán Guadeloupe:
                  
                              a)
                           
                           
                              opatrenie 4.1: správa siete na zisťovanie výskytu ovocných mušiek;
                           
                        
                              b)
                           
                           
                              opatrenie 4.2: riadenie rizika zavlečenia škodlivých organizmov prostredníctvom cestovného ruchu.
                           
                        
            Časť B
      Predbežné členenie rozpočtu
      
                  (v eurách s uvedením jednotlivých očakávaných výsledkov)
               
            
                  Čiastkové programy
               
               
                  Výsledky
                  (S: poskytovanie služieb, R: výskumná práca alebo štúdia)
               
               
                  Oprávnené výdavky
               
               
                  Vnútroštátny príspevok
               
               
                  Príspevok ES
               
            
                  Čiastkový program Inter-DOM
               
            
                  Opatrenie 1.1.
               
               
                  Metóda kvantitatívnej polymerázovej reťazovej reakcie (PCR)
               
               
                  120 000
               
               
                  48 000
               
               
                  72 000
               
            
                  Opatrenie 1.2.
               
               
                  Výskum materiálu citrusov (R)
               
               
                  50 000
               
               
                  20 000
               
               
                  30 000
               
            
                  Medzisúčet
               
               
                   
               
               
                  170 000
               
               
                  68 000
               
               
                  102 000
               
            
                  Martinik
               
            
                  Opatrenie 2.1.
               
               
                  Fytosanitárne prieskumy a nové metódy boja proti škodlivým organizmom
               
               
                  95 600
               
               
                  38 240
               
               
                  57 360
               
            
                  Medzisúčet
               
               
                   
               
               
                  95 600
               
               
                  38 240
               
               
                  57 360
               
            
                  Guyana
               
            
                  Opatrenie 3.1.
               
               
                  Správa poľnohospodárskeho fytosanitárneho systému včasného varovania (S)
               
               
                  112 000
               
               
                  44 800
               
               
                  67 200
               
            
                  Medzisúčet
               
               
                   
               
               
                  112 000
               
               
                  44 800
               
               
                  67 200
               
            
                  Guadeloupe
               
            
                  Opatrenie 4.1.
               
               
                  Správa siete na zisťovanie výskytu ovocných mušiek (S)
               
               
                  18 500
               
               
                  7 400
               
               
                  11 100
               
            
                  Opatrenie 4.2.
               
               
                  Činnosti v oblasti informovania verejnosti o rizikách zavlečenia škodlivých organizmov (S)
               
               
                  15 000
               
               
                  6 000
               
               
                  9 000
               
            
                  Medzisúčet
               
               
                   
               
               
                  33 500
               
               
                  13 400
               
               
                  20 100
               
            
                  Spolu
               
               
                   
               
               
                  411 100
               
               
                  164 440
               
               
                  246 660